rejauldu/bengali-wikipedia huggingface dataset:
কাহাকাচ্চি পাতাবান্দিগে জয়ানন্দ বর্ণবীরা (; জন্ম: ২৩ নভেম্বর, ১৯৬০) মাতারা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯৪ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে গল ও সিংহ দলের প্রতিনিধিত্ব করেন। দলে তিনি মূলতঃ বামহাতি মিডিয়াম কিংবা ডানহাতি অফ ব্রেক বোলিং করতেন। এছাড়াও, নিচেরসারিতে বামহাতে ব্যাটিং করতেন জয়ানন্দ বর্ণবীরা।   প্রথম-শ্রেণীর ক্রিকেট  গলের মহিন্দ কলেজে জয়ানন্দ বর্ণবীরা অধ্যয়ন করেছেন।  ১৯৮৫-৮৬ মৌসুম থেকে ১৯৯৬-৯৭ মৌসুম পর্যন্ত জয়ানন্দ বর্ণবীরা’র প্রথম-শ্রেণীর খেলোয়াড়ী জীবন চলমান ছিল। ইংল্যান্ড এ-দলের বিপক্ষে অনুষ্ঠিত সিরিজে উদীয়মান ক্রিকেটারের ভূমিকায় অবতীর্ণ হয়েছিলেন। ফলশ্রুতিতে, ১৯৮৬ সালে পাকিস্তানের বিপক্ষে টেস্ট ক্রিকেটে অংশগ্রহণের জন্যে আমন্ত্রিত হন।   আন্তর্জাতিক ক্রিকেট  সমগ্র খেলোয়াড়ী জীবনে দশটি টেস্ট ও ছয়টি একদিনের আন্তর্জাতিকে অংশগ্রহণ করেছেন জয়ানন্দ বর্ণবীরা। ২৩ ফেব্রুয়ারি, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৯ আগস্ট, ১৯৯৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।  অংশগ্রহণকৃত টেস্টের অধিকাংশই নিজ দেশে খেলেছেন। এ পর্যায়ে তিনি নিজেকে প্রতিপক্ষের সমীহের কারণে হয়ে দাঁড়ান। ১৯৮৬ সালে পাকিস্তানের বিপক্ষে টেস্ট ক্রিকেটে অভিষেক ঘটে তার। ৮.৩ ওভার বোলিং করে ১/২৬ বোলিং পরিসংখ্যান দাঁড় করান। পরের টেস্টে অংশগ্রহণের জন্যে নভেম্বর, ১৯৯০ সাল পর্যন্ত অপেক্ষার প্রহর গুণতে হয়। এ পর্যায়ে ভারতের বিপক্ষে একমাত্র টেস্টে অংশ নেন তিনি। ৪৬ ওভার বোলিং করে ৩/৯০ লাভ করেন। এরপর ১৯৯২-৯৩ মৌসুমে নিউজিল্যান্ডের বিপক্ষে পুনরায় খেলার জন্যে আহুত হন। শ্রীলঙ্কা দলের সাথে নিউজিল্যান্ড গমন করেন। ওয়েলিংটন টেস্টে উইকেট শূন্য অবস্থায় মাঠে ত্যাগ করতে বাধ্য হন। ফলে এ সিরিজে আর কোন টেস্টে অংশগ্রহণের সুযোগ পাননি তিনি।  এসএসসিতে ৪/২৫ বোলিং পরিসংখ্যান গড়ে নিউজিল্যান্ড দলকে গুটিয়ে দিতে প্রভূতঃ ভূমিকায় রাখেন। এরফলে তার দল টেস্টে জয়সহ ১-০ ব্যবধানে সিরিজ জয় করে। একই মাঠে বর্ণবীরা ইংল্যান্ডের বিপক্ষে স্মরণীয় জয়ে সবিশেষ ভূমিকা পালন করেন। খেলায় ৬৫.১ ওভার বোলিং করে ১৮৮ রান খরচায় আট উইকেট দখল করেছিলেন তিনি। তবে, ভারতীয় ব্যাটসম্যানদের বিপক্ষে তেমন সফলতা পাননি। ৩ টেস্টে মাত্র ছয়জনকে বিদেয় করেছিলেন।   অবসর  গালে আন্তর্জাতিক ক্রিকেট স্টেডিয়ামে প্রধান তত্ত্বাবধায়ক হিসেবে দায়িত্ব পালন করেছেন। তবে, আকু’র তদন্তকার্যে সহযোগিতা না করায় আইসিসি তিন বছরের জন্যে তাকে বরখাস্ত করে।   তথ্যসূত্র   		  আরও দেখুন   ডন অনুরাসিরি  অশোকা ডি সিলভা  শ্রীলঙ্কান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:গালে থেকে আগত ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:মাহিন্দ কলেজের প্রাক্তন শিক্ষার্থী
ডিসি হিল বা ডিসির পাহাড় চট্টগ্রাম শহরে অবস্থিত অন্যতম নান্দনিক স্থান যার বর্তমান আনুষ্ঠানিক নাম নজরুল চত্বর। এই পাহাড়ের শীর্ষে চট্টগ্রাম বিভাগীয় কমিশনার ও জেলা প্রশাসকের (ডিসি) সরকারী বাসভবন অবস্থিত। পাহাড়টির চারিদিকে অনেক সুউচ্চ গাছ রয়েছে। একসময় এই স্থানটিকে পার্ক হিসেবে ঘোষণা করার সিদ্ধান্ত হলেও পরবর্তীকালে একে আর পার্ক করা হয় নি। প্রতি বছর বাংলা নববর্ষে এখানে বাঙালির জাতীয় উৎসব পহেলা বৈশাখ উদ্‌যাপন করার মধ্য দিয়ে ডিসি হিল ঐতিহাসিক গুরত্ব ধারণ করেছে। এছাড়াও এখানে জাতীয় এবং সাংস্কৃতিক দিবসসমূহ পালন, মঞ্চনাটক, উন্মুক্ত চলচ্চিত্র প্রদর্শনীসহ বিভিন্ন সাংস্কৃতিক অনুষ্ঠানের আয়োজন হয়ে থাকে।ডিসি হিল পার্কে নিরাপত্তা জোরদারের দাবি ,বিডিনিউজ২৪, এপ্রিল ১২, ২০১০। এছাড়া প্রতিদিন সকালে এবং বিকালে শত শত নারী-পুরুষ এখানে হাঁটাহাঁটি বা শরীরচর্চার জন্য সমবেত হন।   অবস্থান  ডিসি হিল চট্টগ্রাম শহরের নন্দনকান বৌদ্ধ মন্দির সড়কে অবস্থিত। এটি চট্টগ্রাম শহরের কেন্দ্রবিন্দু জিরো পয়েন্ট হতে ১কিমি দূরে অবস্থিত।   ইতিহাস  thumb|ডিসি হিলে পহেলা বৈশাখ উদ্‌যাপন ইংরেজ শাসনামলের গোড়ার দিকে এখানে চাকমা রাজার বাড়ি ছিলো। পরবর্তীতে এখানে চট্টগ্রামের জেলা প্রশাসকের (ডিসি) বাসভবন স্থাপিত হওয়ায় কালক্রমে এই পাহাড় ডিসি হিল নামে ব্যাপক পরিচিতি লাভ করে। কবি কাজী নজরুল ইসলাম তার জীবদ্দশায় এখানে প্রায়ই আসতেন অবসর কাটাতে। জাতীয় কবির এই আগমনকে স্মরণীয় করে রাখতে ১০ এপ্রিল ২০০৫ সালে ডিসি হিলের নতুন নামকরণ করা হয় নজরুল চত্বর। ১৯৭০ এর দশকের শেষভাগ থেকেই এখানে পহেলা বৈশাখে বর্ষবরণ উৎসব পালিত হয়ে আসছে।ঐতিহ্যের অহংকারে বৈশাখ বরণ , প্রথম আলো, এপ্রিল ১৮, ২০১০। পহেলা বৈশাখের অনুষ্ঠান আগে ইস্পাহানী পাহাড়ের পাদদেশে উদ্‌যাপন করা হলেও ১৯৭৮ সালে এই উৎসব ডিসি হিল পার্কে সরিয়ে নেওযা হয়। ১৯৭৮ সালের উদ্যোগের সঙ্গে জড়িত ছিলেন ওয়াহিদুল হক, নির্মল মিত্র, মিহির নন্দী, অরুন দাশ গুপ্ত, আবুল মোমেন সুভাষ দে প্রমূখ। প্রথম দিকে প্রত্যেক সংগঠন থেকে দুইজন করে নিয়ে একটি স্কোয়াড গঠন করা হত। সেই স্কোয়াডই সম্মিলিত সঙ্গীত পরিবেশন করতো। ১৯৮০ সাল থেকে সংগঠনগুলো আলাদাভাবে গাণ পরিবেশন শুরু করে। পরে গ্রুপ থিয়েটার সমন্বয় পরিষদ যুক্ত হওয়ার পর অনুষ্ঠানে নাটকও যুক্ত হয়েছ। হাজার বছরের চট্টগ্রাম। দৈনিক আজাদীর ৩৫ বর্ষপূর্তি বিশেষ সংখ্যা। পৃ‌ ১৬২   গ্যালারি    তথ্যসূত্র    বহিঃসংযোগ   বিষয়শ্রেণী:চট্টগ্রামের দর্শনীয় স্থান বিষয়শ্রেণী:চট্টগ্রামের উদ্যান‎ বিষয়শ্রেণী:কাজী নজরুল ইসলামের নামাঙ্কিত স্মারক বিষয়শ্রেণী:বাংলাদেশের পাহাড়
মোহাম্মদ সানাউল্লাহ (মৃত্যু: ২৫ জুন ২০১৭) বাংলাদেশের একজন রাজনীতিবিদ ও চিকিৎসক। তিনি তৎকালীন ঢাকা-২২ আসনের সাবেক সংসদ সদস্য।   প্রাথমিক জীবন  মোহাম্মদ সানাউল্লাহ গাজীপুর জেলার কাপাসিয়া উপজেলায় জন্মগ্রহণ করেন।   রাজনৈতিক জীবন  মোহাম্মদ সানাউল্লাহ একজন চিকিৎসক।  তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে সাবেক ঢাকা-২২ বর্তমান গাজীপুর-৪ (কাপাসিয়া) আসন থেকে আওয়ামী লীগের ফকির সাহাব উদ্দিনকে পরাজিত করে সংসদ সদস্য নির্বাচিত হয়েছিলেন।   মৃত্যু  সানাউল্লাহ ২৫ জুন ২০১৭ সালে দিবাগত রাত সাড়ে ১২টায় ঢাকার হলি ফ্যামিলি হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:গাজীপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:২০শ শতাব্দীর বাঙালি বিষয়শ্রেণী:২০১৭-এ মৃত্যু
{{#if:|{{#ifexpr: <=65535|{{#ifexpr: (00<=) and (<=31) or (127<=) and (<=159)| Cc | {{#ifexpr: (55296<=) and (<=57343)| Cs | {{#ifexpr: ((57344<=) and (<=63743))| Cp | {{#ifexpr: (64976<= and <=65007) or =65534 or =65535| Cn | {{#ifexpr: (=173) or (=1807) or (=6068) or (=6069) or (8203<= and <=8207) or (8234<= and <=8238) or (8288<= and <=8292) or (8298<= and <=8303) or (=65279) or (65529<= and <=65531)| Cf | {{#ifexpr: (1536<= and <=1539) or (=1757)| Cf (visible)| {{#ifexpr: =32 or =160 or =5760 or =6158 or =8239 or =8287 or =8288 or =12288 or (8192<= and <=8205)| Zs |  }} }} }} }} }} }} }}|{{#switch: | FFFE | FFFF = Cn | {{#ifexpr: ((983040<=) and (<=1114111))| Cp | {{#ifexpr: >=1114112 | <#not a Unicode code point#>| {{#ifexpr: (=69821) or (119155<= and <=119162) or (=917505) or (917536<= and <=917631)| Cf | }} }} }} }} }}|<#not a Unicode code point#> }}
বকরা বা ব্যাকরা পশ্চিম আফ্রিকার একটি শব্দ। এটি প্রধানত ক্যারিবীয় এবং দক্ষিণ-পূর্ব মার্কিন যুক্তরাষ্ট্রে ব্যবহৃত হয়। মূলত, এটি দাসদের দ্বারা তাদের শ্বেতাঙ্গ মালিকদের সম্বোধন করার জন্য ব্যবহার করা হয়েছিল। পরে, অর্থটি সাধারণভাবে শ্বেতাঙ্গদের বর্ণনা করার জন্য বিস্তৃত হয়।   ব্যুৎপত্তি  "বকড়া" অনেক প্রকারে পাওয়া গেছে, ক্রমাগত ব্যাকেরো, বোচরা, ব্যাকরা, বাকরা, বাকরা, বকরা, বকরা, বকড়া,Dictionary of Jamaican English, p. 18. University of the West Indies Press, 2002 এবং আরও অনেক কিছু। এটি সম্ভবত ইবিবিও এবং এফিক আনাঙ্গ শব্দ এমবাকারা থেকে এসেছে, যার অর্থ (সাদা) ইউরোপীয় বা মাস্টার।Buckra. Lexico UK English Dictionary. Oxford University Press Oxford Dictionaries শব্দটি ১৬শ এবং ১৭শ শতকের দাসপ্রথায় ফিরে আসে যখন ইউরোপীয় উপনিবেশকারীদের দ্বারা ক্রীতদাসদের পশ্চিম আফ্রিকা এবং মধ্য আফ্রিকা থেকে ক্যারিবীয় অঞ্চলে চাষ করার কাজে নিয়ে যাওয়া হয়েছিল।  প্রাথমিকভাবে, এটি দাসদের দ্বারা তাদের শ্বেতাঙ্গ মালিক এবং তাদের সাধারণ মালিকদের সম্বোধন করার জন্য ব্যবহার করা হয়েছিল। পরে, অর্থটি সাধারণভাবে শ্বেতাঙ্গদের বর্ণনা করার জন্য বিস্তৃত হয়েছিল। দাসপ্রথা বিলুপ্তির পর, শব্দটি শ্বেতাঙ্গদের বোঝানোর জন্য টিকে ছিল, সাধারণত মার্কিন যুক্তরাষ্ট্রে কৃষ্ণাঙ্গ মানুষরা অবমাননাকর অর্থে ব্যবহার করত।   তথ্যসূত্র   বিষয়শ্রেণী:আফ্রিকান-মার্কিন অপশব্দ বিষয়শ্রেণী:শ্বেতাঙ্গদের জন্য নিন্দনীয় শব্দ
গাপ্পা উপত্যকা পাকিস্তানের গিলগিট-বালতিস্তানের নগর জেলার একটি সুন্দর পর্যটন কেন্দ্র। গাপ্পা উপত্যকা তার প্রাকৃতিক জঙ্গল, ঝর্ণা, তৃণভূমি এবং রাকাপোশির মনোমুগ্ধকর দৃশ্য সহ প্রকৃতিপ্রেমী পর্যটকদের আকৃষ্ট করে।  গাপ্পা উপত্যকা দেখার সর্বোত্তম পথ হল চাহলাত বালার পথ। প্রধান কারাকোরাম মহাসড়ক থেকে চাল্ট হয়ে গাপ্পা উপত্যকায় পৌঁছাতে প্রায় দেড় ঘণ্টা সময় লাগে।   আরো দেখুন    নগর উপত্যকা  হোপার উপত্যকা  হিস্পার   তথ্যসূত্র   বিষয়শ্রেণী:নগর জেলা বিষয়শ্রেণী:গিলগিত-বালতিস্তানের ভূগোল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। এটি ও বিশ্বনাথ চারিআলি একই নিবন্ধ হওয়ায় মুছে ফেলা হল। আফতাবুজ্জামান (আলাপ) ২০:০৯, ১৫ জানুয়ারি ২০২১ (ইউটিসি) বিশ্বনাথ   – (অপসারণের প্রস্তাবনা দেখুনলগ দেখুন) () বিশ্বনাথ চারিআলি নামে নিবন্ধ আছে।  অনুপম দত্ত (আলাপ) ০৩:০৩, ১৫ জানুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
অৰ্চনা মহন্ত (১৮ মাৰ্চ, ১৯৪৯ - ২৭ আগস্ট, ২০২০) একজন ভারতীয় একক কণ্ঠশিল্পী। তিনি অসমীয়া ভাষার আধুনিক গান, ভক্তিমূলক গান এবং বিহুগানে কণ্ঠদান করেছেন। বেশ কয়েকটি অসমীয়া চলচ্চিত্রেও তিনি কণ্ঠ দিয়েছিলেন। শাস্ত্ৰীয় সংগীত ও লোকসংগীতের পদ্ধতিগত শিক্ষাগ্ৰহণ করা অৰ্চনা মহন্ত আকাশবাণীর বিশিষ্ট একক গায়িকা ছিলেন। অষ্টম শ্ৰেণীতে পড়ার সময় মাটির স্বৰ্গ নামের একটি চলচ্চিত্রে অভিনয় করার মাধ্যমে তিনি অভিনেত্ৰী হিসাবেও আত্মপ্রকাশ করেছিলেন। তারপর একাধিক নাটকে অভিনয় করেছিলেন। উল্লেখ্য যে অৰ্চনা মহন্ত ও তার স্বামী বিহুসম্ৰাট খগেন মহন্তের জুটি অসমীয়া সংগীতজগতে একটি বহুল সমাদৃত জুটি হিসেবে খ্যাত। তারা একেসঙ্গে মঞ্চপরিবেশনের মাধ্যমে শ্ৰোতা-দৰ্শকের মাঝে জনপ্ৰিয়তা অৰ্জন করেছিলেন।   শৈশব ও সংগীতজীবন  অৰ্চনা মহন্ত ১৯৪৯ সালের ১৮ মাৰ্চে গুয়াহাটির মহেন্দ্ৰ মোহন চৌধুরী হাসপাতালে জন্মগ্ৰহণ করেছিলেন। তার পিতার নাম মাধব দাস এবং মাতার নাম লাবণ্য দাস। প্রকৃত নিবাস বরপেটাতে হলেও সপরিবারে গুয়াহাটিতেই ছিলেন তারা। অৰ্চনা মহন্তর পিতা-মাতাও সংগীতের প্ৰতি অনুরাগী ছিলেন। বিশেষ করে মা লাবণ্য দাসই তার মনে সংগীতের প্ৰতি আকৰ্ষণ জুগিয়ে তুলিছিলেন।   ব্যক্তিগত জীবন  ১৯৭৩ সালে বিহু সম্ৰাট বলে পরিচিত খগেন মহন্তের সঙ্গে অৰ্চনা মহন্তের বিবাহ সম্পন্ন হয়। তাদের পুত্ৰ অঙ্গরাগ মহন্তও (পাপন) একজন প্ৰতিষ্ঠিত কণ্ঠশিল্পী। ২০১৪ সালের অৰ্চনা মহন্তের স্বামী খগেন মহন্তের দেহাবসান ঘটে।   উল্লেখযোগ্য গান   ক্ৰমিক নং শিরোনাম গীতিকার সুরকার ১  হোমর জুই জ্বলিছে কেশব মহন্ত খগেন মহন্ত ২  কিমান নাও যে ঘাটত লাগিল  কেশব মহন্ত অমিয়ধর বরুয়া ৩  শালিকী অ' অবুজন চরাইজনী  কেশব মহন্ত নলিনী চৌধুরী ৪  আগ চোতাল ভারত পরি, কাউরীজনীর কলকলনি নগেন বরাবিপুল বরুয়া ৫  অ' ফুলপাহ হালিছ জালিছ  কেশব মহন্ত খগেন মহন্ত ৬ মই কেতিয়াবা অকলশরে তোমার কথাকে ভাবোঁইদ্ৰিছ আলীহীরালাল ব্যানাৰ্জী   মৃত্যু  ২০২০ সালের ২৭ আগস্টে ৭২ বছর বয়সে অৰ্চনা মহন্ত মৃত্যুবরণ করেন। জানা যায় তিনি ডায়াবেটিস, উচ্চ রক্তচাপ এবং পারকিনসন রোগে ভুগছিলেন।   তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় লোক গায়িকা বিষয়শ্রেণী:অসমীয়া নেপথ্য সঙ্গীতশিল্পী বিষয়শ্রেণী:২০শ শতাব্দীর ভারতীয় সঙ্গীতশিল্পী বিষয়শ্রেণী:আসামের সঙ্গীতশিল্পী বিষয়শ্রেণী:২০শ শতাব্দীর ভারতীয় নারী
সুজেট জর্ডান (২১ অক্টোবর ১৯৭৪ - ১৩ মার্চ ২০১৫) ছিলেন ভারতের পশ্চিমবঙ্গের রাজধানী কলকাতা শহরের একজন বিশিষ্ট নারী অধিকার কর্মী এবং ধর্ষণ বিরোধী প্রচারক।   ২০১২ সালের গণধর্ষন  ২০১২ সালের ৬ ফেব্রুয়ারি সন্ধ্যায় জর্ডান পার্ক স্ট্রিটের একটি নাইটক্লাব থেকে যখন তিনি চলে যাচ্ছিলেন, তখন প্রথমবারের মতো ৫ জন তরুণের (কাদের খান, মোঃ আলী, নাসির খান, রুমান খান এবং সুমিত বাজাজ) সাথে দেখা হয়। এর পরপরই, চলন্ত গাড়িতে পাঁচজন তাকে গণধর্ষন করে এবং পরে কলকাতা ক্লাবের বিপরীতে এক্সাইড ক্রসিংয়ের কাছে ফেলে দেয়। ভোর সাড়ে ৩টে নাগাদ তিনি একটি ট্যাক্সিতে চড়ে তার বাসভবনে যান।   পরিচয় প্রকাশ  যদিও মিডিয়া এবং পুলিশ প্রাথমিকভাবে ভুক্তভোগীর নামের একটি তথ্য ব্ল্যাকআউট নিশ্চিত করে, যেমনটি ভারতে প্রচলিত, পরে তিনি প্রকাশ্যে ৩৭ বছর বয়সী এবং দুই সন্তানের মা হিসাবে তার পরিচয় প্রকাশ করেন, যাতে অন্যান্য জীবিতদের কথা বলতে উৎসাহিত করা যায়।   তার পরিচয় প্রকাশ করার পর তিনি বলেছিলেন, "আমি কেন আমার পরিচয় গোপন করব কেন? এটি তো আমার দোষ ছিল না। আমি কেন এমন কিছুর জন্য লজ্জিত হব যার জন্ম আমি দিইনি? আমি বর্বরতার শিকার হয়েছি, আমাকে নির্যাতনের শিকার হতে হয়েছে, এবং আমাকে ধর্ষণের শিকার হতে হয়েছে, এবং আমি লড়াই করছি এবং আমি লড়াই করব।"   তার মৃত্যুর সময়, চলন্ত গাড়ির ভিতরে জর্ডানকে ধর্ষণ করার অভিযোগে অভিযুক্ত পাঁচ জনের মধ্যে তিনজনকে গ্রেপ্তার করা হয়েছিল এবং তাদের বিচার চলছে, যদিও তারা এই অভিযোগ অস্বীকার করেছে। মূল সন্দেহভাজন সহ বাকি দুজনকে গ্রেপ্তার করা হয়নি। আসামিদের নাম মোহোমমাদ আলী ও কাদের খান (তখন নুসরাত জাহানের প্রেমিক) পলাতক ছিল এবং নাসির খান, রুমান খান (রুমান খান ওরফে টুসি) এবং সুমিত বাজাজ হেফাজতে ছিল।     মামলার ফলাফল  প্রধান আসামিদের মধ্যে একজন বাংলা টেলিভিশন তারকা ও পরবর্তীতে  বসিরহাট থেকে সংসদ সদস্য নুসরাত জাহানের   তৎকালীন প্রেমিক কাদির খান। ৫ বছর পরে নয়ডার একটি গোপন আস্তানা থেকে পশ্চিমবঙ্গ পুলিশ খানকে গ্রেফতার করে নিয়ে যায়। ২০২০ সাল পর্যন্ত তিনি কারাগারে রয়েছেন।   অন্য আসামি নাসের খান, রুমান খান এবং সুমিত বাজাজকে ২০১২ সালের ফেব্রুয়ারিতে গ্রেপ্তার করা হয়। ২০১৫ সালের ১০ ডিসেম্বর নগর দায়রা আদালত, কলকাতা অভিযুক্তকে পাঁচজনই দোষী সাব্যস্ত করে। আসামিদের ১২০ (বি) (অপরাধমূলক ষড়যন্ত্র), ৫০৬ (অপরাধমূলক ভীতি প্রদর্শন), ৩২৩ (স্বেচ্ছায় আঘাত করা), ৩৪ (সাধারণ উদ্দেশ্য), ৩৭৬(২)(জি) (গণধর্ষন) এর অধীনে দোষী সাব্যস্ত করা হয়। এনসেফ্যালাইটিসে আক্রান্ত ব্যক্তির মৃত্যুর কয়েক মাস পর হেফাজতে থাকা তিন আসামিকে (নাসের, রুমান ও সুমিত) ১০ বছরের কারাদণ্ড দেওয়া হয়।      এই ঘটনার চার বছর পর, প্রধান অভিযুক্ত কাদের খান এবং মুহাম্মদ আলীকে ২০১৬ সালের ৩০ সেপ্টেম্বর নয়ডায় গ্রেপ্তার করা হয়, কলকাতায় ফিরিয়ে আনা হয় এবং আদালতে হাজির করা হয়।  ২০২০ সালের জুনের মাঝামাঝি সময়ে, সুমিত বাজাজ 'ভালো আচরণের জন্য' তার সাজা শেষ হওয়ার ২০ মাস আগে মুক্তি পান।    তথ্যসূত্র     বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:কলকাতার ব্যক্তি বিষয়শ্রেণী:মেনিনজাইটিসে মৃত্যু বিষয়শ্রেণী:নারীর প্রতি সহিংসতার ঘটনা বিষয়শ্রেণী:ভারতে ধর্ষণ বিষয়শ্রেণী:ভারতীয় নারী অধিকারকর্মী বিষয়শ্রেণী:২০১৫-এ মৃত্যু বিষয়শ্রেণী:১৯৭৪-এ জন্ম বিষয়শ্রেণী:ভারতে সংক্রামক রোগে মৃত্যু বিষয়শ্রেণী:পশ্চিমবঙ্গের সক্রিয়কর্মী
২০০৯ সালের সিকিম বিধানসভা নির্বাচন ২০০৯ সালের এপ্রিলে ২০০৯ সালের ভারতীয় সাধারণ নির্বাচনের সাথে অনুষ্ঠিত হয়েছিল। ৩০ এপ্রিল ২০০৯-এ ২০০৯ সালের ভারতীয় সাধারণ নির্বাচনের তৃতীয় ধাপের সাথে রাজ্যে ৩২টি বিধানসভার আসনের জন্য নির্বাচন অনুষ্ঠিত হয়েছিল। ফলাফল ৫ মে ২০০৯-এ ঘোষণা করা হয়েছিল। সিকিম ডেমোক্রেটিক ফ্রন্ট (এসডিএফ) সিকিম বিধানসভায় সমস্ত আসন জিতে তাদের সংখ্যাগরিষ্ঠতা আরও শক্তিশালী করেছে। বর্তমান মুখ্যমন্ত্রী পবন কুমার চামলিং এর সরকার ১৯৯৪, ১৯৯৯ এবং ২০০৪ সালে পূর্ববর্তী নির্বাচনে জয়লাভ করে একটি অভূতপূর্ব চতুর্থ মেয়াদে ফিরে আসে।   ফলাফল    সরকার গঠন  এসডিএফ শক্তি থেকে শক্তিতে চলে গেছে এবং এইবার এমনকি একক আসনও জিতেছে যা ২০০৪ সালে তাদের এড়িয়ে গিয়েছিল। রাজ্যের সবকটি ৩২টি আসন পরিষ্কার করে, চামলিং ২০ মে, ২০০৯-এ গ্যাংটক রাজভবনে গভর্নর বিপি সিং দ্বারা টানা চতুর্থ মেয়াদে মুখ্যমন্ত্রী হিসাবে শপথ গ্রহণ করেছিলেন। এই সরকারে নীরু সেবা এবং তিলু গুরুং অন্তর্ভুক্ত ছিল যারা সিকিমের প্রথম মহিলা ক্যাবিনেট মন্ত্রী হয়েছিলেন।  দলপ্রার্থীদের সংখ্যানির্বাচিতদের সংখ্যাভোটের সংখ্যা %সিকিম ডেমোক্রেটিক ফ্রন্ট৩২৩২১,৬৫,৯৯১ভারতীয় জাতীয় কংগ্রেস৩২০৬৯,৬১২সিকিম হিমালি রাজ্য পরিষদ পার্টি২০০৫,৫১৬এসজিপিপি২৭০২,৯০৯ভারতীয় জনতা পার্টি১১০১,৯৬৬জাতীয়তাবাদী কংগ্রেস পার্টি১১০১,০৬৫এসজেইপি৬০৪৯৭ভারতের কমিউনিস্ট পার্টি (মার্ক্সবাদী)৩০২৭২স্বতন্ত্র১৬০৩,৪৫০মোট:১৬৭৩২২,৫১,৮৫১   তথ্যসূত্র   বিষয়শ্রেণী:সিকিম বিধানসভা নির্বাচন বিষয়শ্রেণী:২০০৯-এ ভারতে রাজ্য বিধানসভা নির্বাচন
কানাডিয়ান অ্যাওয়ার্ডস ফর এক্সিলেন্স হচ্ছে কানাডার জাতীয় মানের পুরস্কার । এ পুরস্কার  কানাডার গভর্নর জেনারেলের পক্ষে অলাভজনক সংস্থা এক্সিলেন্স কানাডা এটি পরিচালনা করেন।  কানাডা শিল্প ১৯৮৪ সালে কানাডিয়ান ব্যবসায়িক উত্সাহে এ  পুরস্কারটি প্রতিষ্ঠা করেন।  ১৯৯২ সালে  জাতীয় গুণমান ইনস্টিটিউট (এনকিউআই) পুরস্কার পরিচালনার জন্য একটি পৃথক, স্বনির্ভরশীল সংস্থা হিসাবে প্রতিষ্ঠা হয়  এবং ২০১১ সালে এক্সেলেন্স কানাডায় পরিণত হয়।  মূলত সরকারি এজেন্সিগুলির জন্য উন্মুক্ত এবং লাভজনক সংস্থা নয় এমন কানাডিয়ান সংস্থাগুলিকে মুনাফা অর্জনের উদ্দেশ্যে এ পুরস্কার পরিচালনা করে।   মানদণ্ড এবং বিচার  ২০১৪ পর্যন্ত এ সংস্থার এগারোটি পুরস্কার বিভাগ রয়েছে:   কানাডা অর্ডার অফ এক্সিলেন্স (সিওই)   এক্সিলেন্স, উদ্ভাবন এবং সুস্থতা (পূর্বে সমন্বিত মান এবং স্বাস্থ্যকর কর্মক্ষেত্র)   গুণমান (বেসরকারী এবং পাবলিক সেক্টর)   স্বাস্থ্যকর কর্মস্থল   কর্মস্থলে মানসিক স্বাস্থ্য   ছোট সংগঠনের জন্য স্বাস্থ্যকর কর্মক্ষেত্র   শিক্ষা (কে থেকে ১২)   ক্ষুদ্র সংগঠনের জন্য গুণমান এবং গ্রাহক পরিষেবা   কমিউনিটি বিল্ডিং   প্রকল্প   সিনিয়র ওয়াইজ  জাতীয় মানের পুরস্কারগুলির মতো এটি তার আদর্শ, অংশগ্রহণকারী উল্লেখযোগ্যতায় প্রমাণ করে।   যা স্বেচ্ছাসেবীর বিচারকদের ("যাচাইকারী") দ্বারা পর্যালোচনা করা হয় এবং উচ্চ-স্কোরিং প্রার্থীরা কাছাকাছি বিচারের জন্য একটি ফলোআপ সাইট ভিজিট করতে পারে   বিচারকদের সুপারিশের ভিত্তিতে একটি জুরি প্যানেল পুরস্কার নির্ধারণ করে। অধিকন্তু, বিচারকরা বিশদ প্রতিক্রিয়া প্রস্তুত করেন যা প্রতিটি আবেদনকারী স্ব-উন্নতি প্রকল্পের ভিত্তি হিসাবে ব্যবহার করতে পারেন।   আরো দেখুন    এক্সিলেন্স কানাডা   জাতীয় মানের পুরস্কারের তালিকা   সম্পূর্ণ গুণমান ব্যবস্থাপনা    তথ্যসূত্র    বহিঃসংযোগ      বিষয়শ্রেণী:পদক বিষয়শ্রেণী:আন্তর্জাতিক পুরস্কার বিষয়শ্রেণী:সাংবাদিকতা পুরস্কার বিষয়শ্রেণী:কানাডীয় পুরস্কার
তিলিয়া করি মাদ্রাসা (), যা টিলা-করি মাদ্রাসা নামেও পরিচিত,  হল উজবেকিস্তানের সমরকন্দের ঐতিহাসিক কেন্দ্রে অবস্থিত ১৭ শতকের একটি মাদ্রাসা (ইসলামিক স্কুল)।   প্রেক্ষাপট  রেজিস্তানের বিশাল স্থাপত্যসমষ্টির মধ্যে এটি সবচেয়ে নতুন স্মৃতিসৌধ। এই স্থাপত্যসমষ্টি মূলত উলুগ বেগ, শের-দর এবং তিল্যা কোরি মাদ্রাসা নিয়ে গঠিত। তিল্যা কোরি মাদ্রাসাটি শের-দর মাদ্রাসার নির্মাণের দশ বছর পর, ১৬৪৬ থেকে ১৬৬০ সালের মধ্যে নির্মিত হয়। এটি কেবল শিক্ষার্থীদের শিক্ষা প্রদানের কেন্দ্রই ছিল না, বরং দীর্ঘ সময় ধরে এটি ছিল একটি গুরুত্বপূর্ণ মসজিদও।  তিল্যা কোরি মাদ্রাসা তুর্কি স্থাপত্য ও শিল্পকলার অন্যতম অনন্য উদাহরণ। তুর্কি শিল্প বলতে তুর্কি সভ্যতাগুলোর ইতিহাসজুড়ে বিকশিত স্থাপত্য, নকশাশিল্প ও প্রয়োগশিল্পকে বোঝানো হয়। এতে জটিল জ্যামিতিক নকশা, মনোগ্রাহী ক্যালিগ্রাফি এবং ফুলেল মোটিফের সমৃদ্ধ ব্যবহার দেখা যায়, যা মাদ্রাসা, মসজিদ এবং সমাধিসৌধগুলিতে ফুটে ওঠে। সেলজুক, তিমুরিদ ও উসমানীয় সাম্রাজ্য এই শিল্পরীতির বিকাশে গুরুত্বপূর্ণ ভূমিকা রেখেছিল, যার ছাপ আমরা সামরকন্দের রেজিস্তান, ইস্তাম্বুলের তোপকাপি প্রাসাদ এবং বুখারার ঐতিহাসিক স্থাপত্যসমূহে স্পষ্ট দেখতে পাই। উজ্জ্বল রঙিন টাইলসের কাজ, গম্বুজ নির্মাণ এবং ছন্দোময় বিন্যাস তুর্কি শিল্প ঐতিহ্যের বৈশিষ্ট্যপূর্ণ উপাদান।   তথ্যসূত্র   বিষয়শ্রেণী:মাদ্রাসা বিষয়শ্রেণী:শিক্ষাপ্রতিষ্ঠান বিষয়শ্রেণী:ইসলামি পরিভাষা বিষয়শ্রেণী:ইসলামি শিক্ষা
ইউরোপীয়ান সুপার কাপ (উয়েফা সুপার কাপ) একটি বার্ষিক ফুটবল খেলা যেটি উয়েফা কাপ ও উয়েফা চ্যাম্পিয়নস লীগ বিজয়ী দলদুটির মধ্যে অনুষ্ঠিত হয়। ঘরোয়া লীগ শুরু হওয়ার সময় এই খেলা অনুষ্ঠিত হয়। সাধারণত আগস্ট মাসে এটি অনুষ্ঠিত হয়। ইউরোপে খেলাটিকে অবশ্য উয়েফা কাপ বা চ্যাম্পিয়নস লীগের সমান মর্যাদা দিয়ে কাপটিকে দেখা হয় না।  গ্রীষ্মকালীন দলবদলের পর এটি অনুষ্ঠিত হয় বলে দলে নানা পরিবর্তন আসে।  সবচেয়ে সফল সুপার কাপ বিজয়ী দল হচ্ছে বার্সেলোনা আর এ.সি. মিলান, যারা পাঁচবার এই ট্রফি জিতেছে।   ফলাফল   দলগুলির সফলতা  +উয়েফা সুপার কাপে ক্লাবগুলোর সফলতাক্লাববিজয়ীরানার্স-আপবিজয়ী বছররানার্স-আপ বছর বার্সেলোনা৫৪১৯৯২, ১৯৯৭, ২০০৯, ২০১১, ২০১৫১৯৭৯, ১৯৮২, ১৯৮৯, ২০০৬ মিলান৫২১৯৮৯, ১৯৯০, ১৯৯৪, ২০০৩, ২০০৭১৯৭৩, ১৯৯৩ রিয়াল মাদ্রিদ৪৩২০০২, ২০১৪, ২০১৬, ২০১৭১৯৯৮, ২০০০, ২০১৮ লিভারপুল৪২১৯৭৭, ২০০১, ২০০৫,২০১৯১৯৭৮, ১৯৮৪ আতলেতিকো মাদ্রিদ৩০২০১০, ২০১২, ২০১৮– আয়াক্স ২১১৯৭৩, ১৯৯৫১৯৮৭ এন্ডারলেখট২০১৯৭৬, ১৯৭৮– ভালেনসিয়া২০১৯৮০, ২০০৪– জুভেন্টাস২০১৯৮৪, ১৯৯৬– সেভিয়া১৪২০০৬২০০৭, ২০১৪, ২০১৫, ২০১৬ পোর্তো১৩১৯৮৭২০০৩, ২০০৪, ২০১১ ম্যানচেস্টার ইউনাইটেড১৩১৯৯১১৯৯৯, ২০০৮, ২০১৭ বায়ার্ন মিউনিখ১৩২০১৩১৯৭৫, ১৯৭৬, ২০০১ চেলসি১৩১৯৯৮২০১২, ২০১৩,২০১৯ ডায়নামো কিয়েব১১১৯৭৫১৯৮৬ নটিংহাম ফরেস্ট১১১৯৭৯১৯৮০ এস্টন ভিলা১০১৯৮২– আবেরদীন১০১৯৮৩– স্তেয়াউয়া বুকুরেস্তি১০১৯৮৬– ম্যাচেলেন১০১৯৮৮– পারমা১০১৯৯৩– লাজিও১০১৯৯৯– গ্যালাতাসারে১০২০০০– জেনিত সেন্ট পিটার্সবার্গ১০২০০৮– হামবার্গ০২–১৯৭৭, ১৯৮৩ ইন্ডহোভেন০১–১৯৮৮ সাম্পডোরিয়া০১–১৯৯০ সেড স্টার বেলগ্রেড০১–১৯৯১ ওয়ের্ডার ব্রেমেন০১–১৯৯২ আর্সেনাল০১–১৯৯৪ রিয়াল জারাগোজা০১–১৯৯৫ প্যারিস সেন্ট-জার্মেই০১–১৯৯৬ বরুশিয়া ডর্টমুন্ড০১–১৯৯৭ ফেইনোর্ড০১–২০০২ সিএসকেএ মস্কো০১–২০০৫ শাখতার দানেস্ক০১–২০০৯ ইন্টার মিলান০১–২০১০   বিভিন্ন দেশের সফলতা   দেশবিজয়ীরানার্স-আপমোট১৫১২২৭৯৪১৩৮১০১৮৩০৩ ২৩৫ ১৭৮১৩৪১১২১১২রোমানিয়া১০১ ১০১১০১০১১০১১০১১সর্বমোট৪৪৪৪৮৮   তথ্যসূত্র    বহিঃসংযোগ     সুপার কাপ বিষয়শ্রেণী:উয়েফা ক্লাব প্রতিযোগিতা
থাম্ব|ত্রিপুরা বাণীর প্রচ্ছদের উপরের অংশ ত্রিপুরা বাণী  অল ইন্ডিয়া ফরওয়ার্ড ব্লকের ত্রিপুরা রাজ্য কমিটির বাংলা ভাষার মুখপত্র। ত্রিপুরা বানী একটি সাপ্তাহিক সংবাদপত্র।  এটি আগরতলা থেকে প্রকাশিত হয়।  ২০০৭ সালে এটি ৫,৮৯৫ অনুলিপি প্রচলনের দাবি করেছে।   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:ভারতে প্রকাশিত বাংলা ভাষার সংবাদপত্র বিষয়শ্রেণী:ত্রিপুরার গণমাধ্যম বিষয়শ্রেণী:ত্রিপুরার সংবাদপত্র বিষয়শ্রেণী:নিখিল ভারত ফরওয়ার্ড ব্লক
আব্দুল সামাদ (; জন্ম: ২৮ অক্টোবর ২০০১) একজন ভারতীয় ক্রিকেটার। তিনি ২০১৯ সালের ২১ ফেব্রুয়ারি তারিখে জন্মু ও কাশ্মিরের হয়ে সৈয়দ মুস্তাক আলী ট্রফিতে ২০১৮-১৯ সালে টোয়েন্টি২০ ক্রিকেটে আত্মপ্রকাশ করেন। এরপর ২৭ সেপ্টেম্বর ২০১৯ তারিখে জম্মু ও কাশ্মিরের হয়ে বিজয় হাজারে ট্রফির ২০১৯-২০ মৌসুমে লিস্ট এ ক্রিকেটে আত্মপ্রকাশ করেন। ২০১৯-২০ মৌসুমে রঞ্জি ট্রফিতে জম্মু ও কাশ্মীরের হয়ে ৯ ডিসেম্বর ২০১৯ তারিখে তিনি প্রথম শ্রেণির ক্রিকেটে আত্মপ্রকাশ করেন।   আইপিএল  তিনি ২০২০ সালের ইন্ডিয়ান প্রিমিয়ার লিগের (আইপিএল) এর মৌসুমে 	সানরাইজার্স হায়দ্রাবাদের হয়ে খেলার জন্য ২৯ সেপ্টেম্বর ২০২০ তারিখে চুক্তিবদ্ধ হন। তিনি দিল্লির ক্যাপিটাল এর বিপক্ষে আইপিএলে আত্মপ্রকাশ করেন।   তথ্যসূত্র    বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:জম্মু ও কাশ্মীরের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:ভারতীয় মুসলিম বিষয়শ্রেণী:রাজৌরি জেলার ব্যক্তি
দ্য পাওয়ারপাফ গার্লস একটি আমেরিকান সুপারহিরো ফিকশন অ্যানিমেটেড টেলিভিশন সিরিজ যা অ্যানিমেটার ক্রেগ ম্যাকক্র্যাকেন তৈরি করেছেন এবং কার্টুন নেটওয়ার্কের জন্য হান্না-বারবেরা (পরবর্তীকালে কার্টুন নেটওয়ার্ক স্টুডিও) প্রযোজনা করেছেন। অনুষ্ঠানটির কেন্দ্রবিন্দু হলো ব্লোসোম, বাবলস, এবং বাটারকাপ তিনজন কিন্ডারগার্টেন পড়ুয়া সহ বয়সী মেয়ে।  thumb|upright=1.5|দ্য পাওয়ারপাফ গার্লস এর পোস্টার   আলোকপাত   আনুষ্ঠানটি তিন জন অলৌকিক শক্তিধর কিন্ডারগার্টেন পড়ুয়া মেয়ের অভিযান সম্পর্কে।  ব্লোসোম (গোলাপি), বাবলস (নীল), এবং বাটারকাপ (সবুজ)।একটি পর্বের প্লটটি সাধারণ সুপারহিরো এবং টোকাসাতসু কিছু হাস্যকর  রসাত্মক হয়, খলনায়ক ও দানবীয়  দানবদের কাছ থেকে মেয়েদের তাদের শহরকে রক্ষার জন্য তাদের ক্ষমতা ব্যবহার করে। এছাড়াও, ছোট বাচ্চারা যেসব সাধারণ ভাইবোনদের মুখোমুখি হয়, যেমন ভাইবোনের প্রতিদ্বন্দ্বিতা, আলগা দাঁত ইত্যাদি সাধারণ সমস্যাগুলি মেয়েদেরই মোকাবেলা করতে হয়। ব্যক্তিগত পরিচ্ছন্নতা, বিদ্যালয়ে যাওয়া, এপিসোডগুলিতে প্রায়শই পুরানো পপ সংস্কৃতির গোপন রেফারেন্স থাকে (বিশেষত "দ্য বিটঅ্যালস পর্বের মধ্যে লক্ষণীয়") কার্টুন সর্বদা কিছু ছোট শ্রদ্ধা নিবেদন এবং চলমান ঠাট্টা গুলিতে নিক্ষিপ্ত।  অনুষ্ঠানটি মূলত মার্কিন যুক্তরাষ্ট্রের টাউনসভিল শহরকে ঘিরে তৈরি করা হয়েছে। টাউনসভিলকে একটি প্রধান আমেরিকান শহর হিসাবে চিত্রিত করা হয়েছে, যেখানে বেশ কয়েকটি বড় আকাশচুম্বী সমন্বিত সিটিস্কেপ রয়েছে।   তথ্যসূত্র   বিষয়শ্রেণী:অ্যানি পুরস্কার বিজয়ী বিষয়শ্রেণী:শিশুদের সম্পর্কে অ্যানিমেটেড টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:টুনামি